ПОТРЕБНИ УСЛОВИ ЗА РАД СА УЗОРЦИМА СУМЊИВИМ НА ПРИСУСТВО SARS-CоV-2

За рад са узорцима сумњивим на присуство SARS-CоV-2, а планира се тестирање PCR методом, потребно је обезбедити следеће услове:

**1. Просторни услови:**

* Путеви - контаминирано и неконтаминирано тј. црвена и зелена зона

Црвена зона

Контаминирано 1: Улаз и простор за пријем донетог материјала у посебним торбама - контејнерима, односно простор за узорковање материјала. Дезинфекција амбалаже донетог материјала и пренос у лабораторију за обраду.

Пожељно је да се лабораторијска врата отварају бесконтактно.

Пријем узорака врши особа која је одевена у заштитну опрему.

Контаминирано 2: Пут контаминираног материјала према простору за обраду материјала, у који спадају:

* Простор за инактивацију узорака
* Посебне просторије у којима ће се радити одвојене рекације у саставу PCR дијагностике (отворен или затворен систем):

1. чиста соба за припрему реагенаса (укључујући растварање мастер микса)
2. соба за екстракцију нуклеинских киселина и за додавање нуклеинских киселина у мастер микс пре амплификације
3. соба за амплификацију нуклеинских киселина и детекцију продуката

* Простор за издавање резултата (одговарајућа PC јединица)

ЗЕЛЕНА ЗОНА: Улаз особља, канцеларије, простор за одмор

У оквиру лабораторије мора да се дефинише „зелена зона“ у којој ће се особље пресвући у заштитну опрему и ући у лабораторију, у којој треба да ради са инфективним материјалом.

Лабораторија мора да има излаз у простор у којем ће се особље скинути до веша, проћи дензобаријеру (црвена зона) и изаћи у чисти део, „зелени део“.

**2. Опрема:**

* **У простору за инактивацију узорака**: UV лампа, фрижидери и замрзивачи за чување узорака (4°C, -20°C или -80°C) и остала апаратура захтевана протоколом теста
* **У простору за PCR дијагностику**:

Део са биосигурносном комором (BSL 2, тип А2 и Б2 са пропратним апаратима и ситном опремом, мини центрифуга која обезбеђује да аеросол не напусти затворени систем (aerosoltight), vortex, пипете и сл, за класичан рад или рад апаратом за аутоматску екстракцију или робот за поступак екстракције

Биосигурносне коморе у лабораторији би требало да се поставе тако да буду што даље од: врата, прозора који се отварају, делова лабораторије у којима се особље највише креће и борави, и осталих места где је могуће ометање протока ваздуха. ХЕПА филтери се морају мењати на годину дана уз обавезан сертификат о квалитету.

* **Потрошни лабораторијски материјал, дезинфицијенси**
* **Лична заштитна опрема**, нпр. лабораторијски мантили са дугачким рукавима, заштитне наочаре, рукавице без талка, капе, назувице.

Деконтаминација отпада мора бити доступна за све лабораторије у оквиру здравствене установе у којој се лабораторија налази ( аутоклави, хемијска дезинфекција и друге валидиране методе).

За брзе и серолошке тестове потебни су услови које иначе треба да испуњавају серолошке лабораторије.